Bases i convocatòria - Selecció alumnat i personal directiu, docent i auxiliar administratiu d'Escoles d'Ocupació ET FORMEM
30 de Gener de 2023

Carcaixent

Escoles d'Ocupació ET FORMEM a Carcaixent

Les Escoles de formació remunerada (Escoles d’Ocupació Et Formem) tornen a Carcaixent a través d’una subvenció de la Generalitat Valenciana de 250.778,40€.

Mitjançant aquest projecte vint persones, durant sis mesos que podran ser prorrogables, rebran formació de la branca de gestió i administració, dirigida a adquirir un certificat de professionalitat, mentre que obtenen una remuneració consistent en el Salari Mínim Interprofessional, és a dir, una quantia al voltant dels mil euros mensuals.

Aquesta posada en marxa de les Escoles de formació remunerada ha sigut possible gràcies a la inversió prèvia de 15.000€ per part de l’Ajuntament per tal d’actualitzar la sala de formacions ubicada al Centre de Promoció Econòmica i a obtindre l’autorització de la Generalitat per a poder impartir formació homologada oficialment.

A més, aquest projecte suposarà la contractació de quatre persones entre les quals s’inclouen el personal directiu, docent i administratiu per a dur endavant el correcte desenvolupament de la formació.

Sara Diert, Regidora de Promoció Econòmica, explica que “És el resultat positiu d’una feina en la qual s’ha treballat durant tres anys i que ens permet reprendre un projecte molt important per a Carcaixent”.

INFORMACIÓ DEL PROCÉS DE SELECCIÓ: https://www.carcaixent.es/va/pagina/ocupacio-general/anunci-proces-sele…

MÉS INFORMACIÓ:

👉El procediment de selecció de l’alumnat es tramitarà a través del LABORA, el qual ha publicat un vídeo amb les instruccions per tal d’inscriure’s al programa: https://www.youtube.com/watch?v=kOYVzg-vcxU

👉 Informació sobre el programa: https://labora.gva.es/va/programes-mixtos-d-ocupacio/escoles-d-ocupacio…

👉 També podràs trobar tota la informació a l'Espai Labora de Carcaixent (Plaça Major, 9)